Diari Oficial de la Generalitat Valenciana


Sumari del DOGV 714, del 01-12-1987 (1987/810083)

DECRET 188/1987, de 23 de novembre, del Consell de la Generalitat Valenciana, pel qual es crea i regula el Consell Valencià de Consum.
--------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1987/11/23/188/dof/vci/html**

### Dades del document

Número de DOGV
:   714

Data del DOGV
:   01-12-1987

Secció del DOGV
:   DISPOSICIONS GENERALS

Número del document
:   1987/810083


Data del document
:   23-11-1987

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

Decret 188/1987, de 23 de novembre, del Consell de la Generalitat Valenciana, pel qual es crea i regula el Consell Valencià de Consum.  
La Llei de la Generalitat Valenciana 2/1987, de 9 d'abril, d'Estatut de Consumidors i Usuaris de la Comunitat Valenciana, estableix la creació, com a òrgan per a l'aplicació de la dita Llei, del Consell Valencià de Consum.  
Aquest Decret desplega la Llei creant el Consell Valencià de Consum i regulant-ne el funcionament.  
En atenció d'aquests motius, a proposta del Conseller de Sanitat i Consum, oïda la Comissió de Consum i el seu Consell Assessor, i amb la deliberació prèvia del Consell de la Generalitat Valenciana en la reunió de 23 de novembre de 1987,  
DECRETE:  
Article primer  
D'acord amb el que estableixen els articles 27 i 30 de l?Estatut de Consumidors i Usuaris de la Comunitat Valenciana, aprovat per Llei de la Generalitat Valenciana 2/1987, de 9 d'abril, es crea el Consell Valencià de Consum, que queda adscrit a la Conselleria de Sanitat i Consum, la seu del qual serà la d'aquesta.  
Article segon  
El Consell Valencià de Consum, com a òrgan assessor de la Generalitat Valenciana en matèria de consum, de caràcter consultiu i no vinculant, tindrà les funcions següents:  
a) Assessorar, informar i servir com a òrgan consultiu de la Generalitat Valenciana en totes les qüestions relatives a la protecció dels consumidors i usuaris.  
b) Proposar a l'Administració Autonòmica accions o programes de defensa dels drets dels consumidors i usuaris.  
c) Fomentar el diàleg entre consumidors, empresaris, sindicats i Administracions públiques.  
d) Conéixer i informar sobre les normes generals que s'elaboren en matèria de consum.  
e) Intervenir en matèria d'arbitratge en els termes i amb les facultats que li reconeguen les normes reglamentàries que es dicten en desplegament de l'article 31 de la Llei 2/1987, de 9 d'abril, d'Estatut de Consumidors i Usuaris de la Comunitat Valenciana.  
Article tercer  
El Consell Valencià de Consum, l'integraran els membres següents:  
1. El President, que serà el Conseller de Sanitat i Consum i podrà delegar, si s'escati, en el Vice-president.  
2. El Vice-president, que serà el Director General de Consum.  
3. Els Vocals, en nombre de vint-i-dos, que seran els següents:  
- Cinc representants de les Associacions de Consumidors de la Comunitat Valenciana, que seran elegits pel President del Consell a proposta de les Associacions inscrites en el Registre d?associacions de Consumidors i Usuaris de la Comunitat Valenciana.  
- Tres representants -un per cada província- dels Ajuntaments de la Comunitat Valenciana, proposats per la Federació Valenciana de Municipis i Províncies.  
- Dos representants dels Sindicats de major representativitat en l?àmbit de la Comunitat Valenciana, d'acord amb els criteris de proporcionalitat establerts en el Títol III de la Llei Orgànica de Llibertat Sindical.  
- Un representant del Consell de Cambres de Comerç, Indústria i Navegació de la Comunitat Valenciana.  
- Dos representants de les organitzacions empresarials amb major implantació a la Comunitat Valenciana.  
- Sis persones designades pel President del Consell, escollides entre professionals sanitaris i no sanitaris i tècnics de prestigi reconegut.  
- Un representant de la Conselleria d?Indústria, Comerç i Turisme.  
- Un representant de la Conselleria d?Agricultura i Pesca.  
- Un representant de la Conselleria de Sanitat i Consum.  
Actuarà com a Secretari, amb veu però sense vot, un funcionari de la Direcció General de Consum, designat pel President del Consell.  
El Vice-president substituirà el President en cas d?absència i, en general, quan hi concorrerà alguna causa justificada.  
Article quart  
El Consell Valencià de Consum actuarà a través del Ple i de les Comissions de Treball.  
El Ple estarà integrat pel President, el Vice-president, els Vocals i el Secretari, exercirà totes les funcions pròpies del Consell i es constituirà com a tal.  
Les Comissions de Treball seran creades pel President del Consell a proposta del Ple, i estaran integrades per membres del Consell.  
Les Comissions de Treball tindran com a funció l?estudi i l?informe de les qüestions concretes que els encomane el Ple, i podran tenir una vigència temporal limitada o indefinida segons el tema de què s'hi tracte. Seran presidides pel Director General de Consum o un Tècnic en qui delegue.  
Article cinqué  
El Ple del Consell Valencià de Consum haurà de reunir-se, per convocatòria del seu President, amb caràcter trimestral si més no.  
Es constituirà vàlidament quan hi assistesca la majoria absoluta dels seus membres, en primera convocatòria; o la tercera part d'aquests, en segona convocatòria, mitja hora després.  
El règim de funcionament del Consell Valencià de Consum tant en Ple com en Comissions de Treball serà, en tot el que no determine aquest Decret, el que estableix per als òrgans col·legiats la Llei de Procediment Administratiu.  
Article sisé  
La representació detinguda pels Vocals serà delegable únicament per escrit i per a cada sessió del Consell.  
Article seté  
Quan les qüestions a tractar pel Consell ho requeriran, i per disposició del President, podran incorporar-se a les reunions, amb veu pera sense vot, els assessors que hom estime, a fi de col·laborar en la resolució d'afers concrets.  
Igualment, i en idèntiques condicions, per disposició del Director General de Consum, podran ser assessorades les Comissions de Treball.  
Article vuité  
Els Vocals integrants del Consell Valencià de Consum seran renovats cada dos anys, encara que hi poden ser designades les mateixes persones.  
La Presidència del Consell realitzarà les actuacions necessàries per a la renovació, dirigint-se als òrgans i a les organitzacions que hi siguen representades.  
Article nové  
El càrrec de Vocal del Consell Valencià de Consum no comportarà cap retribució, si bé els seus titulars tindran dret a les despeses i indemnitzacions que son deriven com a conseqüència de l?assistència al Consell. Les esmentades indemnitzacions es pagaran igualment als integrants del Consell que no pertanyen a la Generalitat Valenciana.  
DISPOSICIO TRANSITORIA  
La Conselleria de Sanitat i Consum demanarà als òrgans i a les organitzacions interessades la proposta o designació de llurs representants en el Consell Valencià de Consum, i la seua efectiva constitució en el termini màxim de sis mesos, des de l?entrada en vigor d'aquest Decret.  
DISPOSICIONS FINALS  
Primera  
Es faculta el Conseller de Sanitat i Consum per dictar les normes necessàries per al desplegament i l?execució d'aquest Decret.  
Segona  
Queda derogat l?article cinqué del Decret 129/1983, de 24 d'octubre, del Consell de la Generalitat Valenciana.  
Tercera  
Aquest Decret entrarà en vigor l?endemà de la publicació en el Diari Oficial de la Generalitat Valenciana.  
València, 23 de novembre de 1987.  
El President de la Generalitat,  
JOAN LERMA I BLASCO  
El Conseller de Sanitat i Consum,  
JOAQUIM COLOMER SALA


Còpia Permalink ELI